Downloaded from YTS.BZ
Official YIFY movies site: YTS.BZ
Καθίστε γρήγορα, παρακαλώ.
Βλέπεις ένα κατάμεστο στάδιο. Η προσέλευση έσπασε κάθε ρεκόρ.
Κρις Έβερτ Λόιντ εναντίον Μαρτίνα Ναβρατίλοβα.
Οι δύο καλύτερες.
Θα είναι υπέροχο.
Δεν υπάρχει περίπτωση να έχουμε μια εύκολη νίκη.
Έφτασε, αλλά δεν τα κατάφερε!
Εντυπωσιακός πόντος!
Μια προσωπική κόντρα σε κάνει να βελτιώνεσαι.
Και βελτιώνεται και το σπορ. Αυτό είναι το όνειρό σου.
Άλλος ένας εντυπωσιακός πόντος.
Γκοτζίλα εναντίον Μόθρα.
Τα δίνουν όλα.
Σφυροκοπούν η μια την άλλη.
Από τις μεγάλες κόντρες σε όλα τα σπορ…
Άλι, Φρέιζερ.
Δύο πρωταθλητές που τα δίνουν όλα.
Ο Λάρι Μπερντ παίρνει το αίμα του πίσω
στην προσωπική κόντρα με τον Μάτζικ Τζόνσον.
Δεν χωράει αμφιβολία, είναι με διαφορά η κόντρα της δεκαετίας.
Για εμένα, καμία κόντρα σε κανένα άθλημα
δεν συγκρίνεται με αυτήν της Κρις Έβερτ και της Μαρτίνα Ναβρατίλοβα.
Αναμετρήθηκαν 80 φορές.
Ναι, μου φαίνεται τρελό.
Οι πιο μαχητικές, ψυχρές διεκδικήτριες της υπεροχής
που έχετε συναντήσει ποτέ.
Καμιά τους δεν θέλει να παραδεχτεί πόσο έντονο ήταν.
Πλεονέκτημα για τη Ναβρατίλοβα.
Θεέ μου!
Είχαν ανοίξει πόλεμο μεταξύ τους στο γήπεδο του τένις.
ΚΡΙΣ ΚΑΙ ΜΑΡΤΙΝΑ: ΤΟ ΤΕΛΕΥΤΑΙΟ ΣΕΤ
Και τώρα προσπαθούν να σώσουν η μία την άλλη.
2023 ΝΕΑ ΥΟΡΚΗ
Ακόμα νιώθω το μετατραυματικό σοκ.
Ναι.
Το ένιωσα όταν ήρθα στο Όπεν.
Γιατί πάντα χαιρόμουν πολύ όταν ήμουν εδώ.
Αλλά οι επτά άθλιες εβδομάδες ήταν πολύ δύσκολες.
ΚΕΝΤΡΟ ΚΑΡΚΙΝΟΥ
-Να μπω; -Γεια!
-Θεέ μου, γεια. Είσαι υπέροχη. -Γεια. Ευχαριστώ.
Σου πάει το κοντό μαλλί.
Πάντως, με έχουν αποκαλέσει "κύριο".
-Φώτισε. -Βγάλε τη γλώσσα.
Έχω άγχος.
Είναι ο πρώτος έλεγχος
αφότου ολοκλήρωσα τη θεραπεία, τέσσερις μήνες πριν.
Βαθιές, αργές ανάσες.
Μου διαγνώστηκε καρκίνος του μαστού και του λάρυγγα.
Έκανα ογκεκτομή στο δεξί στήθος.
Μετά, πρωτονοθεραπεία και χημειοθεραπεία στον λάρυγγα.
Ήταν πολλά τα μέτωπα.
Δεν έχει περάσει καιρός από τη θεραπεία.
Το καλό είναι ότι τελείωσες με τη χημειοθεραπεία,
αλλά σύμφωνα με τις οδηγίες παρακολούθησης καρκίνων κεφαλής και τραχήλου,
νομίζω ότι είναι λογικό να κάνεις PET σε έναν χρόνο.
ΚΛΙΝΙΚΗ CLEVELAND ΦΛΟΡΙΝΤΑ
Δυνατή καρδιά. Ξαπλώνεις λίγο;
Περπατάω 800 μέτρα πλέον
χωρίς να νιώθω καμία ενόχληση.
Εξαιρετικά. Παίρνεις παυσίπονα;
-Όχι. Καθόλου. -Εντάξει.
Συγγνώμη. Ο αφαλός είναι ευαίσθητος.
-Αμάν. Θα μου το βάλεις από τη μύτη; -Ναι. Σύμφωνοι;
Ανάπνεε από τη μύτη.
Πες…
Ωραία.
Υποδειγματική.
Βγάλε τη γλώσσα σου τελείως έξω.
-Θεέ μου! -Εντάξει. Κανένα πρόβλημα.
Γαμώτο!
Όλα καλά, Λούλου.
Χαλάρωσε.
Τώρα περιμένουμε.
Τον δρα Γουόνγκ.
Περιμένω να δω αν ο καρκίνος έχει φύγει εντελώς,
με ένα μόνιμο άγχος πάνω απ' το κεφάλι μου.
Την τελευταία φορά που σε είδα, δεν είχες συμπτώματα.
Ναι.
Δυστυχώς, αυτήν τη φορά,
δεν είναι καλά τα νέα.
Η αξονική τομογραφία έδειξε καρκινικά κύτταρα.
Ρώτησα την ομάδα μου, και συμφωνούμε όλοι
ότι θα κάνεις επιθετική χημειοθεραπεία.
Θα πρέπει να είσαι προετοιμασμένη για εξάντληση, τριχόπτωση.
Τα ξέρουμε αυτά. Θα σε παρακολουθούμε στενά…
Ξέρεις κάτι; Τα μαλλιά μου μόλις μάκρυναν αρκετά ώστε να μ' αρέσουν.
Και τώρα θα τα χάσω πάλι; Μου κάνεις πλάκα;
Το ξέρω. Λυπάμαι. Ναι.
Συνεχίζουμε τη μάχη. Είσαι μαχήτρια, είμαι μαχητής.
Εντάξει;
Έχουμε…
Είχα καρκίνο των ωοθηκών προ διετίας.
Ο καρκίνος εμφανίστηκε και δεύτερη φορά.
Νιώθω πως είναι
ζήτημα ζωής και θανάτου πια.
Πρέπει να ανασυγκροτηθώ.
Να λύσω ό,τι θέματα έχω στη ζωή μου.
Κάποιες από τις ικανότητές μου στο τένις με βοηθάνε και με τον καρκίνο.
Τα άυλα στοιχεία,
συναισθηματικά και ψυχικά.
Αν βάλω κάτι στο μυαλό μου,
δουλεύω πιο σκληρά από οποιονδήποτε.
Και το πετυχαίνω.
Το 1970 το γυναικείο τένις γινόταν όλο και πιο δημοφιλές.
Υπήρχαν σπουδαίες παίκτριες. Η Ρόζι,
η Βιρτζίνια,
η Μπίλι Τζιν.
Η Μπίλι Τζιν Κινγκ, πρωταθλήτρια τένις
και ηγέτιδα μιας ιδιαίτερης γυναικείας επανάστασης.
Πολλές άλλαξαν προς το καλύτερο.
Σκέφτονται "Τα κατάφερα. Χωρίς λεφτά απ' τους γονείς.
Τα κέρδισα η ίδια τα λεφτά, επειδή έπαιξα καλά".
Και μετά ήρθε η Κρίσι.
Την πρωτοείδα στο Αμερικανικό Όπεν.
Τότε όλοι έπαιζαν σερβίς-βολέ, δηλαδή έπαιζαν στο φιλέ.
Ξαφνικά, εμφανίζεται μια 16χρονη
που παίζει στη βασική γραμμή και τους κατατροπώνει όλους,
αλλάζοντας τα πάντα.
Έβερτ.
Αν αγχώνεται κάποιος, σίγουρα δεν είναι η Κριστίν Μαρί Έβερτ.
Ήμουν στο στάδιο και παρακολουθούσα
τον πρώτο αγώνα της Κρίσι με τη Μαίρη-Ανν Άιζελ.
Έχανε με έξι πόντους.
Και η μικρή επιστρέφει.
Η Κρίσι Έβερτ.
Και τελικά νίκησε.
Έμεινα άφωνη.
Δεν ήξερα ότι μπορείς να είσαι σπουδαία χωρίς να είσαι ενήλικη.
Και να που η Κρίσι ήταν.
Η Κρίσι Έβερτ εναντίον της Μπίλι Τζιν Κινγκ.
Άλλο ένα λομπ, που θα είναι καλό!
Τη βρίσκουν όλοι γλυκούλα.
Αυτοί δεν έπαιξαν εναντίον της.
Η Κρίσι το τελειώνει!
Τα σημαντικά νέα σήμερα είναι το μήνυμα του Νίξον
και το μέλλον των ιαπωνοαμερικανικών εμπορικών σχέσεων.
Για πολλούς, όμως, το πρόσωπο της ημέρας
είναι μια 16χρονη από τη Φλόριντα.
Η ΜΙΚΡΗ ΚΡΙΣ ΕΒΕΡΤ
ΝΕΑ "ΑΓΑΠΗΜΕΝΗ"
Το μεγάλο πρόβλημα είναι
ότι πρέπει να είσαι στο μάθημα στις 8:05 το πρωί.
Θα τα καταφέρεις;
Θα τα καταφέρω, ακόμα και μισοκοιμισμένη.
Όλη την εβδομάδα όλοι μιλούσαν
για το πόσο πιέζεται η μικρή 16χρονη.
Πες μας, ένιωσες όντως πίεση;
Όχι, καθόλου.
Θα παίξω με τις καλύτερες στον κόσμο.
Δεν έχω τίποτα να χάσω. Αυτές, τα πάντα.
Η Κρίσι Έβερτ δεν έχει χάσει αγώνα από τον Μάρτιο.
Γκέιμ, σετ και ματς για την Κρις Έβερτ. Ακούσατε τη λήξη.
Όμως, οι επαγγελματίες τενίστριες δεν ήταν καλές μαζί της.
Σκεφτόντουσαν
"Ξεπατωνόμαστε, περάσαμε έξι βδομάδες
με τον ρεπόρτερ του Newsweek.
Κι έβαλαν αυτή στο εξώφυλλο".
ΟΙ ΓΥΝΑΙΚΕΣ ΠΡΩΤΕΣ
Οι μεγαλύτερες γυναίκες δεν χάρηκαν που τραβούσα την προσοχή.
ΤΙ ΕΥΤΥΧΙΑ ΝΑ ΓΥΡΙΖΕΙ Η ΚΡΙΣ
Καμιά δεν μου μιλούσε όταν έμπαινα στα αποδυτήρια.
Πολλές την αντιπαθούσαν βαθιά,
όχι μόνο επειδή ήταν όμορφη και γλυκιά,
αλλά επειδή τις νικούσε όλες.
Αυτό νομίζω ότι έτσουζε.
Ήταν απίστευτα καλή.
Τους το αποδείκνυε παρά την ηλικία της.
"Εδώ ανήκω".
Ήμουν κάνα δυο χρόνια μικρότερος.
"Θεέ μου, απίστευτη!"
Εμφανίστηκε σε μια εποχή που χρειαζόταν νέο αίμα
και κάποια που θα προσέλκυε θεατές.
Την κοιτούσες και έλεγες "Τι όμορφη κοπέλα!"
Τόσο θηλυκή, αλλά και δολοφόνος στο γήπεδο.
Η ΚΡΙΣ ΕΒΕΡΤ ΣΥΝΕΧΙΖΕΙ ΤΟ ΣΕΡΙ ΝΙΚΩΝ
Ενθουσιάστηκα.
Πάντα ανησυχώ για το άθλημα. Χρειαζόμαστε σουπερστάρ.
ΣΟΥΠΕΡΣΤΑΡ ΤΟΥ ΤΕΝΙΣ
Σκέφτηκα "Να τη".
Τα τελευταία τρία χρόνια οι τενίστες διπλασιάστηκαν,
ξεπέρασαν τα 20 εκατομμύρια.
Η Κρίσι το πέτυχε.
Το γυναικείο τένις είναι πια πολύ δημοφιλές.
Η μανία με την Κρίσι έχει αρχίσει.
Είπα στις γυναίκες
"Ξεκινήσαμε καλά, αλλά χρειαζόμαστε την επόμενη γενιά".
Έξυπνες είναι, το κατάλαβαν.
Μέσα μου ήξερα ότι είχαμε τη επόμενη σουπερστάρ.
Κι έληξε. Η νίκη στην Κρις Έβερτ.
Η 84η νίκη της Κρις Έβερτ.
Είναι έναν πόντο μακριά από τον τίτλο.
ΓΟΥΙΜΠΛΕΝΤΟΝ - ΤΕΛΙΚΟΣ
Και η θριαμβεύτρια Έβερτ κερδίζει τον τίτλο.
Κρις Έβερτ, η πρωταθλήτρια του 1974.
Κατέκτησε την πρωτιά.
Όταν ήμουν μικρή, είχα συνδρομή στο περιοδικό World Tennis.
Η Κρις Έβερτ ήταν στο περιοδικό.
Μου φάνηκε φοβερό.
ΡΕΒΝΙΤΣΕ, ΤΣΕΧΙΑ
Μεγάλωσα έξω από την Πράγα.
Έλα.
Άρχισα να παίζω στα πέντε.
Ο μπαμπάς είπε "Όταν κρατάς τη ρακέτα με το ένα χέρι, το συζητάμε".
Για δύο χρόνια ήμουν εδώ
και διασκέδαζα ώρες μόνη μου
ρίχνοντας μπακχάντ στον τοίχο.
Ήμασταν στη λέσχη τένις όλη μέρα.
Τα Σαββατοκύριακα, από το πρωί μέχρι το βράδυ.
Γυρίζαμε σπίτι μόνο για φαΐ.
Ήταν η ζωή μας.
Και τελικά, όταν έγινα εφτά,
σε αυτό το γήπεδο έριξα τις πρώτες μου αληθινές μπαλιές.
Πάνω απ' το φιλέ.
Ο μπαμπάς μου περνούσε αμέτρητες ώρες στο γήπεδο μαζί μου.
Ήταν ένας τρόπος να είμαι με τον πατέρα μου, κάτι που λάτρευα.
Ρωσικά τανκς και πεζικό κατέλαβαν την Τσεχοσλοβακία
και κατέστειλαν τη νέα ηγεσία αυτής της μικρής χώρας.
Ήμουν 12 όταν ήρθαν οι Ρώσοι το '68.
Όλα άλλαξαν εκείνη την ημέρα.
Επιβλήθηκαν πολλοί περιορισμοί.
Αλλά αν ήσουν κορυφαίος αθλητής,
έπαιρνες αυτόματα βίζα για όπου γινόταν ο διαγωνισμός.
Το τένις ήταν η διέξοδός μου από τη χώρα,
κι αυτό μου έδινε κίνητρο να προπονούμαι πιο σκληρά.
Ήθελα να πετύχω το καλύτερο, δηλαδή να κερδίσω το Γουίμπλεντον.
Κέρδισα το πρωτάθλημα Τσεχίας στα 15 μου
και το πρωτάθλημα ενηλίκων.
Αυτό με έστειλε στην Αμερική για το τουρνουά της USLTA,
και τότε συνάντησα πρώτη φορά την Κρις.
Συνάντησα πρώτη φορά τη Μαρτίνα σε ένα τουρνουά σε λέσχη.
Ήταν 15 ετών.
Βγήκε μέσα από το πλήθος
με ολόσωμο μαγιό και σαγιονάρες.
Όχι με ρούχα τένις, όχι με φόρμα, αλλά με μαγιό.
Δεν έμοιαζε με καμία άλλη έφηβη που είχα γνωρίσει.
Ήταν νέα και αφελής.
Είναι αυθεντική.
Όταν πήγα στο τουρνουά το '73,
η πρώτη μου εντύπωση για την Κρις
ήταν ότι ήταν φιλική, αφού μου μίλησε ενώ ήμουν άσημη.
Ήταν κουλ, με την καλή έννοια.
Αλλά ήμασταν πολύ διαφορετικές.
Η Κρις ήταν κοριτσάκι.
Έπιανα τα μαλλιά μου κοτσίδα με κορδέλα και φορούσα κοσμήματα.
Φορούσα σορτσάκια με φρου φρου και πολύ όμορφα, θηλυκά φορέματα.
Κι εγώ ήμουν αγοροκόριτσο.
Είδα το ταλέντο.
Είδα τα προσόντα της.
Καλό φόρχαντ με σπιν. Καλό σερβίς.
Υπέροχα βολέ.
Αν μπορούσες να επιλέξεις αυτές που ήθελες ως την επόμενη γενιά,
η Κρίσι και η Μαρτίνα ήταν τέλειες.
Μια κοπέλα από την κομμουνιστική Τσεχοσλοβακία
και το γλυκό κορίτσι της διπλανής πόρτας από τη Φλόριντα.
Μία αριστερόχειρας, μία δεξιόχειρας.
Μεγάλη αντίθεση στα στιλ.
Η Κρίσι παίζει πίσω, έχει εξαιρετική ισορροπία.
Είναι ακλόνητη στο πνεύμα.
Η Μαρτίνα πάει από το σερβίς στο βολέ, είναι επιθετική.
Πάντα βγαίνει μπροστά.
Κάνει επαναφορά και πάει στο φιλέ.
Αυτό ελκύει τους θεατές. Το λατρεύουν.
Συναντιόμασταν στα αποδυτήρια, μέναμε στο ίδιο ξενοδοχείο,
οπότε αρχίσαμε να κάνουμε παρέα.
Παίζαμε τάβλι και Scrabble.
Γίναμε πολύ καλές φίλες.
Παίξαμε μερικές φορές, και με τσάκισε.
Η Έβερτ νικά τη φίλη της, τη Μαρτίνα Ναβρατίλοβα.
ΚΡΙΣ - ΜΑΡΤΙΝΑ 2-0
Για να είμαι ειλικρινής, στην αρχή
δεν με πείραζε να είμαστε φίλες,
γιατί ήμουν καλύτερη.
Ήταν ευαίσθητη, έκλαιγε στο γήπεδο και κατηγορούσε τον εαυτό της.
Και δεν ήταν γυμνασμένη.
Δεν είχε καλή φυσική κατάσταση.
Η Κρις κέρδισε το δεύτερο. Ίσως πάρει το πρωτάθλημα.
-Αυτό είναι! -Να το!
ΚΡΙΣ - ΜΑΡΤΙΝΑ 4-0
Με τον καιρό, αρχίσαμε να κάνουμε εξάσκηση μαζί.
Και μετά παίζαμε διπλό μαζί.
Αν και ξέραμε, Μπιλ, ότι η Κρίσι και η Μαρτίνα θα ήταν καλό δίδυμο,
ειλικρινά, δεν περιμέναμε
να πάρουν τόσο εύκολα το πρώτο σετ με 6-1.
Είχε ενδιαφέρον, όταν άρχισαν να παίζουν διπλό μαζί,
το πώς αντιμετώπιζαν η μία την άλλη.
Έχουν διαφορετικά δυνατά σημεία,
κάτι που μπορεί να αποδώσει πολύ θετικά.
Η Κρίσι προσφέρει σταθερότητα, η Μαρτίνα δύναμη.
Τα πάνε αρκετά καλά.
Υπάρχει πολλή συντροφικότητα μεταξύ τους.
-Μπράβο! -Γκέιμ, σετ και ματς.
Η δις Έβερτ και η δις Ναβρατίλοβα.
Λάτρευα τις Αμερικανίδες φίλες μου.
Ερωτευόμουν οτιδήποτε αμερικανικό.
Ένιωθα σαν στο σπίτι μου.
Ήμουν εντελώς Αμερικανίδα.
Το 1975 είχα μπλεξίματα με την Τσεχική Ομοσπονδία,
γιατί έκανα παρέα με τις Αμερικανίδες παίκτριες,
με την Κρις, την Μπίλι Τζιν και τη Ρόζι Κασάλς.
Μου είπαν "Έχεις αμερικανοποιηθεί.
Να κάνεις πιο πολλή παρέα με τις Ρωσίδες".
Η τσεχική κυβέρνηση ήταν αυστηρή μαζί της.
Την απείλησαν λέγοντάς της
"Θα συμμορφωθείς μια και καλή".
Δεν θα με άφηναν να παίξω στο Αμερικανικό Όπεν.
Τότε σκέφτηκα "Θεέ μου, αν με αφήσουν να φύγω, δεν θα γυρίσω".
Το West Side Tennis Club
φιλοξενεί κάθε χρόνο το Όπεν, εδώ και πάνω από μισό αιώνα.
Πριν από το Αμερικανικό Όπεν, είπα στον ατζέντη μου
ότι θα αυτομολήσω μετά το τουρνουά.
Το ήξεραν μόνο τρία άτομα.
Το ένα ήταν η Κρις Έβερτ.
Και είχαν αγώνα την ημέρα που θα αυτομολούσε η Μαρτίνα.
Υπάρχει μόνο ένας τρόπος να γίνεις νούμερο ένα στο γυναικείο τένις.
Να νικήσεις την Κρίσι Έβερτ.
Μια απόφαση εις βάρος της ευερέθιστης Ναβρατίλοβα
την αποσυντόνισε.
Έχασε δέκα πόντους στη σειρά,
και η Έβερτ κάνει σερβίς για το ματς.
Άουτ.
Γκέιμ.
Κέρδισα το ματς, κι εκείνη ξέσπασε σε κλάματα στο γήπεδο.
Ήξερα ότι θα αυτομολούσε, αλλά δεν ήξερα τι σήμαινε αυτό.
Μου είπε ότι μπορεί να μην ξαναδεί ποτέ τους γονείς της.
Την επόμενη μέρα πήγα
στην Υπηρεσία Μετανάστευσης και Πολιτογράφησης στη Νέα Υόρκη.
Υπέγραψα διάφορα έγγραφα κι ορκίστηκα ότι δεν είμαι κατάσκοπος.
Μου είπαν "Εγκρίνουμε την πράσινη κάρτα. Μην το πεις σε κανέναν".
Την επομένη χτύπησε το τηλέφωνο. Ήταν η συνοδός μου.
"Γιατί το έκανες;"
"Θεέ μου, το ξέρει".
Είπα "Πώς το ξέρεις;" "Γράφτηκε στην Washington Post".
Η ΝΑΒΡΑΤΙΛΟΒΑ ΖΗΤΑ ΑΣΥΛΟ
Διέρρευσε από κάποιον.
"Τενίστρια ζητάει άσυλο".
Και μετά έγινε χαμός.
Γεια.
Γιατί αυτομόλησες;
-Γιατί αποφάσισα να το κάνω; -Ναι.
Γιατί δεν είχα αρκετές ευκαιρίες
να παίξω όσο τένις θέλω υπό την τσεχική κυβέρνηση.
Ένιωσα ότι, αν θέλω να πάρω την πρωτιά,
κάτι που θέλω,
δεν θα γινόταν υπό τις συνθήκες στην πατρίδα μου.
Αποχαιρέτησες την οικογένειά σου;
Όχι.
Από το ραδιόφωνο μάθαμε ότι αυτομόλησε.
Ήταν σαν χτύπημα με σφυρί στο κεφάλι.
Η μαμά σχεδόν λιποθύμησε. Έκλαιγε.
Άρχισα κι εγώ να κλαίω. Καταστροφή.
Η πρώτη αντίδραση ήταν
"Δεν θα ξαναϊδωθούμε".
Και "Τι θα κάνει εκεί η καημένη η Μαρτίνα;
Αν της συμβεί κάτι; Είναι μόνη και δεν θα τη βοηθήσει κανείς".
Αυτό ήταν το χειρότερο, νομίζω.
Έμεινε ολομόναχη στον κόσμο.
Ένιωσα ότι έχασα την αδερφή μου.
Η μαμά μου το πήρε πιο βαριά.
Σίγουρα. Και η αδερφή μου.
Ήμουν η μεγάλη της αδερφή και προστάτιδα,
μοιραζόμασταν τα πάντα.
Δεν ήταν καν έφηβη, ήταν 12.
Ακόμα νιώθω τύψεις.
Με απείλησαν με δύο χρόνια φυλάκιση για την αυτομόληση.
Κρυβόμουν μια βδομάδα,
φοβούμενη ότι οι Τσέχοι θα προσπαθούσαν να με απαγάγουν.
Και με ακολουθούσαν παντού επί έναν μήνα.
Η ζωή μου ήταν άνω κάτω. Ήμουν πολύ διαφορετική από όλους.
Κανείς δεν μπορεί να καταλάβει τι βίωσε η Μαρτίνα
τον πρώτο χρόνο μετά την αυτομόλησή της.
Μάθαινε αγγλικά βλέποντας το Άσπρο - Μαύρο.
Έρχεται στο Αμερικανικό Όπεν έναν χρόνο μετά και είναι χάλια.
Χτύπησε το μικρόφωνο.
-Το άκουσα. -Ναι.
Όπως το έθεσε η ίδια,
ήταν στα πρόθυρα νευρικού κλονισμού.
Ήμουν μόνη μου. Αυτό ήταν το τίμημα.
Μετά τον αγώνα,
οι άλλες είχαν την οικογένειά τους.
Οι δικοί μου δεν γινόταν να είναι εκεί.
Στο πρώτο τουρνουά που κέρδισα, αγκάλιασα έναν στύλο. Ήμουν μόνη.
Περάστε.
-Βάλτε το εδώ, παρακαλώ. -Εντάξει.
Η γυναίκα μου, η Τζούλια, ήταν μαζί μου από την αρχή της θεραπείας.
Την έστειλα σπίτι.
Ωραία.
Ήθελα να μείνω μόνη.
Να μη σπαταλάω ενέργεια.
Η χημειοθεραπεία σε διαλύει.
Δεν είχα αντοχή ούτε να κλάψω.
Τελείωσε, αλλά είναι ένα σοκ για τον οργανισμό
από κάθε άποψη. Συναισθηματικά, σωματικά, ψυχικά.
Συνεχίζεις, αλλά σε καταβάλλει.
Ενθουσιάστηκα πάρα πολύ όταν γεύτηκα το πρώτο μου μύρτιλλο.
Οι γευστικοί κάλυκες ήταν χάλια.
Είναι περίεργο για έναν αθλητή να μην έχει τον έλεγχο,
αλλά βοηθάει η νοοτροπία του πρωταθλητή.
Λαμβάνεις υπόψη όλες τις παραμέτρους, όλες τις πληροφορίες,
το τι είναι σημαντικό
και τι πρέπει να κάνεις για να αντιμετωπίσεις ό,τι συμβαίνει.
Τα μαλλιά μου έτσι φαίνονται πιο πολλά απ' ό,τι είναι.
Όταν ζεις με τέτοια πίεση,
μαθαίνεις να βάζεις σωστές προτεραιότητες.
Στόχος είναι να φύγει ο καρκίνος.
Από πού; Από δω.
Αυτό θα το μάθω σε έξι μήνες που έχω την εξέταση.
Έτοιμη, Λούλου;
Η Μαρτίνα Ναβρατίλοβα, πρώην Τσεχοσλοβάκα, είναι πλέον κάτοικος Αμερικής.
Θα καταφέρει να νικήσει την Κρις Έβερτ;
Και νομίζω ότι είναι άσος!
Το 1976 έπαιζε καλύτερα.
Και σκέφτηκα "Αμάν, με ξέρει πολύ καλά.
Ξέρει πώς παίζω".
Την έπιασα και της είπα
"Δεν γίνεται να παίζουμε διπλό μαζί".
Πληγώθηκα.
Σ' αυτό διαφέρουμε πολύ με την Κρις.
Μπορώ να παίξω με κάποια
και μετά να πάω μαζί της για φαγητό, ανεξαρτήτως αποτελέσματος.
Αυτή χρειάστηκε να απομακρυνθεί,
γιατί ήταν φίλη μόνο με παίκτριες που δεν μπορούσαν να τη νικήσουν.
Κερδίσαμε δύο Γκραν Σλαμ στο διπλό,
αλλά σκέφτηκα ότι πρέπει να απομακρυνθώ, γιατί…
Δεν μ' αρέσει που το λέω, αλλά ήταν πιο σημαντικό για μένα
να έχω την πρωτιά
παρά να έχω
καλές φίλες.
Αυτό είναι του Άντι Γουόρχολ.
Φτιάχτηκε το 1976.
Είχα την πρωτιά παγκοσμίως στο τένις τότε.
Ήμουν πολύ εστιασμένη.
Με ενδιέφερε μόνο το τένις.
1976 ΓΟΥΙΜΠΛΕΝΤΟΝ - ΤΕΛΙΚΟΣ
Η Κρίσι Έβερτ είναι έναν πόντο μακριά από τον τίτλο.
Αυτό ήταν. Γκέιμ, σετ και ματς.
Η Κρις Έβερτ, μόλις 21 ετών, είναι ξανά πρωταθλήτρια του Γουίμπλεντον.
Είμαι στο γήπεδο, σηκώνω ψηλά το τρόπαιο
και νιώθω πολύ χαρούμενη, είμαι πολύ ανεβασμένη.
Και μετά γυρνάω στο δωμάτιο του ξενοδοχείου
και νιώθω ένα βάρος.
Ξάπλωσα κατάχαμα και δεν μπορούσα να σηκωθώ.
Ήταν κατάθλιψη.
Και μια συνειδητοποίηση.
"Κρίσι, δεν έχεις φίλους.
Γι' αυτό είσαι στο πάτωμα.
Δεν έχει σημασία που πήρες το τρόπαιο.
Αν δεν έχεις φίλους, δεν είσαι ευτυχισμένη".
Σ' εκείνο το Γουίμπλεντον αποφάσισες να ξεκόψεις από τη Μαρτίνα.
Αφού δεν είχες άλλους φίλους,
γιατί ξέκοψες από αυτήν που είχες;
Αν θες να γίνεις σπουδαίος σε κάτι, πρέπει να κάνεις θυσίες.
Καθώς μεγάλωνα, όλα περιστρέφονταν γύρω από το τένις.
Δεν με ενθάρρυναν ποτέ να κάνω φίλους.
Ο μπαμπάς μου είχε ένα καρότσι γεμάτο μπαλάκια
και μου έριχνε μπαλιές επί μία ώρα.
Ας δουλέψουμε λίγο με τις δεύτερες μπαλιές.
Περισσότερο σπιν στη δεύτερη.
Ψηλά. Τέντωσε.
Έπαιζα για τον μπαμπά μου.
Ήθελα να τον ευχαριστήσω. Ήθελα να τον κάνω χαρούμενο.
Αλλά δεν μου άρεσε πολύ.
Άρχισα να δυσανασχετώ.
Έχασε μεγάλο μέρος της παιδικής ηλικίας.
Δεν πήγαινε να μείνει σε φίλες.
Δεν έβγαινε ραντεβού στο λύκειο.
Και νομίζω ότι, όπως τη μεγάλωσαν, η Κρίσι ήταν πιο κλειστή.
Η Έβερτ πήρε την πρωτιά πιο μικρή απ' οποιονδήποτε.
Έγινε η "Κρίσι" σε απίστευτα μικρή ηλικία.
Δεν υπήρχε ισορροπία σ' αυτό.
Η επιτυχία σε πολύ μικρή ηλικία
δεν βοήθησε πολύ στην ψυχική και πνευματική ανάπτυξη.
Έτσι, πάντα ένιωθα
ότι ήθελα να απομονωθώ και να συγκεντρωθώ στους αγώνες.
Όταν παίζεις, παραμένεις συγκεντρωμένη
όντας πολύ ψύχραιμη.
Δεν αντιδράς ποτέ σε τίποτα, δεν υπάρχει κάποια ορατή αντίδραση.
Όταν είμαι στο γήπεδο, δουλεύω. Κυνηγάω τη νίκη.
Θέλω την πρωτιά.
Το Μικρό Παγόβουνο, η Κρίσι Έβερτ.
Η δεσποινίς Έβερτ,
που συχνά τα ΜΜΕ αποκαλούν "Παγωμένη Παρθένα".
Η "ΠΑΓΩΜΕΝΗ ΠΑΡΘΕΝΑ" ΠΙΣΩ ΣΤΗΝ ΚΑΤΑΨΥΞΗ
Το "Παγωμένη Παρθένα" δεν με ενοχλεί.
Έτσι ήμουν στο γήπεδο.
Τα κρατούσα όλα μέσα μου και δεν έδειχνα συναίσθημα.
Μου άρεσε αυτό.
Το εκμεταλλευόμουν.
Με ωφελούσε.
Αλλά ήταν
πολύ μοναχικά.
Είσαι έτοιμη;
Δεν γίνεται αλλιώς, σωστά;
Πώς είσαι σήμερα;
Όσο καλά μπορώ να είμαι.
Στο φαρμακείο ετοιμάζουν τα φάρμακά σου.
-Εντάξει. -Ναι. Πονάς;
Ο Άντι, ο πρώην άντρας μου,
με πηγαίνει για χημειοθεραπεία.
Ωραία. Για να δούμε.
Ήμασταν παντρεμένοι 20 χρόνια.
Κάναμε τρία παιδιά.
Νοιαζόμαστε ο ένας τον άλλον. Αυτό δεν θα χαθεί ποτέ.
Ενίοτε πρέπει να συμβούν φρικτά πράγματα
για να συνειδητοποιήσεις πώς πραγματικά νιώθεις για κάτι.
-Μετά θα αποκοιμηθείς. -Το ξέρω.
Είπες κάτι ενδιαφέρον για τον Θεό.
Η πνευματικότητα θα είναι σημαντική τώρα.
Έμεινα στην επιφάνεια την προηγούμενη φορά,
αλλά τώρα μπορώ να το πάω παραπέρα.
Πώς το σκέφτεσαι;
Απλώς… Βασικά,
αφήνεσαι σε όσα δεν ελέγχεις
και δεν ανησυχείς γι' αυτά
κι αφήνεις τον εαυτό σου να είναι ελεύθερος.
Είχα τον έλεγχο σχεδόν για τα πάντα στη ζωή μου
μέχρι τώρα.
Όταν παθαίνεις καρκίνο,
αυτό αλλάζει την οπτική και τη νοοτροπία σου.
Ναι, έχουμε ζεστά…
Πρέπει να χαλαρώσω και να αφεθώ να χάσω τον έλεγχο.
Νομίζω ότι της άνοιξε τα μάτια
για το τι είναι αυτό που λέμε ζωή,
επειδή ο θάνατος είναι μια πιθανότητα.
Οι εγωισμοί εξαφανίζονται και ξεκινάς από το μηδέν.
Η Κρις Έβερτ γίνεται 23 σήμερα
και κάλεσε τα ΜΜΕ στο σπίτι της στο Φορτ Λόντερντεϊλ.
Ήθελε να πει
γιατί δεν θα παίξει στη σειρά αγώνων Virginia Slims το 1978.
Αποφάσισα ότι χρειαζόμουν δύο τρεις μήνες άδεια.
Το μεγαλύτερο κενό μου ήταν τρεις βδομάδες,
και τα τελευταία τέσσερα πέντε χρόνια οι ρυθμοί ήταν εξαντλητικοί.
Είχα τραυματισμούς.
Και δεν ήταν εκεί το μυαλό μου σε κάθε αγώνα.
Αποφάσισα ότι χρειάζομαι ξεκούραση.
Να ξαναβρώ την όρεξή μου.
Και δεν έχω πιάσει ρακέτα.
Έπαιξα τρεις μέρες τον τελευταίο μήνα για πρώτη φορά, και μου αρέσει.
Αυτού του είδους το τένις σε φθείρει,
αν είσαι τόσο καλή και παίζεις σε τόσο πολλούς αγώνες.
Και μάλλον τώρα που δεν παίζω,
θα αναγκαστούν κάποιες νεότερες παίκτριες να παίξουν καλύτερα.
Άτομα σαν τη Μαρτίνα θα κερδίζουν πολλά τουρνουά.
Πήρε καιρό
να ξαναβρεί η Μαρτίνα τα πατήματά της και το κίνητρό της
μετά την αυτομόληση.
Κι όταν συνέβη,
ξεκίνησε μια δύσκολη πορεία προς την κορυφή.
Ήθελα να έχω την πρωτιά.
Η Μαρτίνα έχει αδυνατίσει πολύ,
έχει φοβερή εμφάνιση και κινείται πολύ καλά.
Η Μαρτίνα Ναβρατίλοβα, το νούμερο δύο.
Η Έβερτ επιστρέφει από βδομάδα.
Δεν θα το ήξερα αν δεν μου το θύμιζαν διαρκώς οι ρεπόρτερ.
Για πρώτη φορά, ήταν ένας κόσμος Έβερτ-Ναβρατίλοβα.
Εκείνη τη χρονιά έδιναν μάχη για την πρωτιά.
Μαρτίνα Ναβρατίλοβα.
Γκέιμ, σετ και ματς για Έβερτ.
Το '78 είχα νικήσει όλες τις παίκτριες στον κόσμο.
-Η Μαρτίνα δεν έχει δοκιμαστεί ακόμα. -Γκέιμ, σετ, ματς για Ναβρατίλοβα.
Ήξερα ότι μπορούσα να τη νικήσω.
Ήξερα ότι ήμουν στόχος.
ΠΟΙΑ ΕΙΝΑΙ Η Νο 1 ΣΤΟ ΓΥΝΑΙΚΕΙΟ ΤΕΝΙΣ;
Διίσταντο οι απόψεις για το ποια είχε την πρωτιά.
ΕΒΕΡΤ Ή ΝΑΒΡΑΤΙΛΟΒΑ;
Όλα κρίθηκαν στο Γουίμπλεντον.
ΓΟΥΙΜΠΛΕΝΤΟΝ - ΤΕΛΙΚΟΣ
Ή θα ήταν μια σπουδαία στιγμή-ορόσημο, για τη Ναβρατίλοβα,
θα έπαιρνε το πρώτο μεγάλο τρόπαιο και θα άλλαζε η φύση της κόντρας τους,
ή, αν κέρδιζε η Κρις,
ίσως συνέχιζε να κυριαρχεί επί της Μαρτίνα για καιρό.
ΚΡΙΣ - ΜΑΡΤΙΝΑ 20-5
Βλέπουμε την Κρις Έβερτ, που έχει την πρωτιά
και το απολαμβάνει εδώ και τέσσερα χρόνια.
Και την αντίπαλό της,
τη Μαρτίνα Ναβρατίλοβα.
Οι περισσότεροι ήλπιζαν και λαχταρούσαν να δουν αυτήν τη σύγκρουση
των δύο κυρίαρχων γυναικών στο τένις.
-Πλεονέκτημα για Ναβρατίλοβα. -Ποιος σε προπονούσε τότε;
Δεν είχα προπονητή.
Η Έβερτ στο σερβίς.
Για πάμε.
Τι υφάκι που είχα!
Σίγουρα είχες υφάκι. Ήταν τρομακτικό.
Έχασε το μπαλάκι. Δεν θυμάμαι να το έχω ξαναδεί.
Σίγουρα η Τσέχα πρέπει να ανασυγκροτηθεί.
Όχι, κουνάς το κεφάλι σου. "Όχι". Αυτό δεν μου άρεσε.
Για μένα το έκανα, όχι για σένα.
Η Κρις πιέζει τη Μαρτίνα.
Αγχώνομαι, παρότι ξέρουμε τι έγινε.
Ναι.
Ναι!
Η Κρίσι προηγείται, και σκέφτεσαι
"Θα γίνει ό,τι γίνεται πάντα.
Η Μαρτίνα θα τη δυσκολέψει λίγο, αλλά η Κρίσι την έχει και θα νικήσει".
Ναι.
Επειδή είναι η Κρις Έβερτ.
Και η Μαρτίνα προωθείται στο φιλέ.
Δεκαπέντε σαράντα.
Ήταν λίγο υποτιμητικό.
Ήταν γλυκιά κίνηση, αλλά έδειχνε ότι δεν ένιωθε απειλή.
Και κάτι στο χτύπημα που δέχτηκε στο κεφάλι
φάνηκε να ταρακουνάει τη Μαρτίνα.
Σίγουρα.
Ήσουν άλλη παίκτρια μετά.
Άουτ.
Πρώτο γκέιμ, τελευταίο σετ.
Η Έβερτ αγχώθηκε.
Ναι!
Κυριαρχείς.
Σαράντα μηδέν.
Η Ναβρατίλοβα κάνει το σερβίς.
Προηγείται με 6-5, τρίτο σετ.
Η καρδιά σου χτυπάει δυνατά.
Ακούς την αναπνοή σου.
Όλα είναι εκατό φορές πιο έντονα.
Ο χρόνος σταματάει και, ταυτόχρονα, κυλάει πολύ γρήγορα.
Είχε πέσει απόλυτη σιωπή.
Ησυχία, παρακαλώ.
Αυτό ήταν! Τα κατάφερε!
-Η πρωταθλήτρια. -Γκέιμ, σετ και ματς για Ναβρατίλοβα.
-Ήσουν πολύ γλυκιά. -Ήταν η πρώτη σου φορά.
Τέτοια χαρά δεν είχα ξανανιώσει σε γήπεδο πριν από εκείνον τον αγώνα.
-Επειδή ήταν όνειρο ζωής. -Ήταν ο στόχος σου.
Τι σκέφτεσαι τώρα;
Κλαίω που δεν ήταν εκεί οι γονείς μου, όχι που νίκησα.
Δεσποινίς Έβερτ.
Η Κρίσι Έβερτ με τα περισσότερα χρηματικά έπαθλα
είναι τώρα η νούμερο δύο στον κόσμο.
Και η Μαρτίνα Ναβρατίλοβα έχει πλέον την πρωτιά παγκοσμίως.
Πέτυχα τον στόχο, να κερδίσω το Γουίμπλεντον,
και τώρα είμαι η νούμερο ένα τενίστρια στον κόσμο.
Και θα προσπαθήσω να παραμείνω.
Δεν θα είναι εύκολο, γιατί τώρα είμαι η πρωταθλήτρια,
και όλες θα καταβάλλουν διπλάσια προσπάθεια να με νικήσουν,
αλλά είμαι τόσο χαρούμενη τώρα, που μπορώ να αντιμετωπίσω οποιαδήποτε.
Η αδερφή μου η Τζίνι πέθανε από καρκίνο των ωοθηκών.
Εξαπλώθηκε πολύ γρήγορα.
Όταν διαγνώστηκε, ήταν ήδη στο τέταρτο στάδιο.
Είχε εξαπλωθεί σε όλα τα όργανα στο σώμα της.
Ήταν πολύ οδυνηρό να το βλέπεις.
Δύο χρόνια μετά, με πήρε ο γενετιστής να πάω για εξετάσεις.
Είχα το ίδιο γονίδιο.
Μου διαγνώστηκε καρκίνος πρώτου σταδίου.
Ο γιατρός μου είπε "Αν δεν το είχες βρει,
θα ήσουν στο τρίτο ή στο τέταρτο στάδιο".
Έπρεπε να πεθάνει εκείνη από αυτόν τον ύπουλο καρκίνο,
για να μου δώσει την ευκαιρία να έχω τη ζωή που έχω τώρα.
Όταν μου είπε η Κρις ότι θα έκανε μαστεκτομή
εξαιτίας του γονιδίου BRCA…
έβαλα τα κλάματα…
χωρίς να ξέρω ότι είχα κι εγώ καρκίνο τότε.
Όταν βρήκα το εξόγκωμα στον λαιμό μου, έκανα αξονική.
Ανακάλυψα ότι είχα καρκίνο του μαστού και του λάρυγγα.
Κάθε εξέταση είναι τρομακτική.
ΑΛΕΞ ΜΙΛ ΜΕΓΑΛΟΣ ΓΙΟΣ ΤΗΣ ΚΡΙΣ
-Είσαι έτοιμη; -Ναι.
Τη δεύτερη φορά συνειδητοποίησα
την αξία της κάθε στιγμής.
Την αξία της ζωής.
Θέλω να είμαι για πάντα δίπλα στα παιδιά μου.
Μαρτίνα, γνωρίζεις τεράστια επιτυχία τώρα. Λένε ότι είσαι η καλύτερη.
Ότι πήρες από την Κρις τη θέση της κορυφαίας παίκτριας στον κόσμο.
Βγήκες…
-Της έριξες τη ρακέτα στο πόδι. -Μη με χτυπάς!
Γιατί της έριξες τη ρακέτα στο πόδι;
Στο χτυπημένο δάχτυλο.
Στο χτυπημένο σου δάχτυλο. Μάλιστα. Πες μου για…
Ο δρόμος για την πρωτιά είναι υπέροχος,
αυτή η άνοδος στην κατάταξη.
Είναι πολύ συναρπαστική.
Αλλά όταν φτάνεις εκεί,
οι προσδοκίες είναι πολύ πιο υψηλές.
Περιμένουν να κερδίζεις συνέχεια.
Γίνεται πιο δύσκολο.
Η Μαρτίνα πήρε την πρωτιά, αλλά μετά η απόδοσή της έπεσε.
Η ταραγμένη προσωπική ζωή
επηρέασε συγκέντρωση, αφοσίωση και επιδόσεις.
Αυτό στο οποίο βασιζόμουν τα πρώτα χρόνια
ήταν ότι η Μαρτίνα δεν κυνηγούσε με λύσσα τη νίκη.
Παραδεχόταν ότι της άρεσε να παίζει με φίλες της,
γιατί χαιρόταν είτε κέρδιζε είτε έχανε.
Μου φαινόταν απίστευτο.
Εγώ δεν ένιωθα έτσι.
Έπαιξα με τη Μαρτίνα στο Αμίλια Άιλαντ.
Η 41η συνάντησή τους.
Η Κρις Έβερτ Λόιντ προηγείται με 27-13.
Έπαιζα πολύ καλά απέναντί της
και την κατατρόπωνα.
Έβερτ Λόιντ!
Νομίζω ότι η Μαρτίνα είχε πάντα τις δυνατότητες
να είναι η πρώτη.
Αλλά νομίζω ότι δεν προσπαθεί αρκετά
και δεν αξιοποιεί το ταλέντο της.
-Άουτ! -Μπράβο.
Τη νίκησα με 6-0 και 6-0.
Κρις Έβερτ Λόιντ.
Δεν πήρε νίκη.
Δεκαεπτά συνεχόμενοι αγώνες χωρίς ήττα για τη σεζόν του 1981.
Έξι μηδέν…
Γνώρισα τη Νάνσι Λίμπερμαν εκεί.
Μου λέει "Δεν δουλεύεις σκληρά". Της λέω "Τι εννοείς;"
Μου λέει "Προπονήσου πιο σκληρά". Λέω "Τι εννοείς;"
Με έβαλε να κάνω ασκήσεις μπάσκετ.
Και κατάλαβα ότι θα μπορούσα να είμαι σε καλύτερη φόρμα.
Ξέρω τι απαιτείται για να είσαι στην κορυφή, πρώτη,
και η Μαρτίνα δεν τα έδινε όλα στο τένις.
Πρέπει να χτυπήσεις πολύ περισσότερο, Γουόντερ Γούμαν.
Η σταρ του μπάσκετ Νάνσι Λίμπερμαν είναι συνήθως στο πλευρό της.
-Έτσι; -Κράτα την πιο μακριά. Είναι πολύ κοντά.
Η Νάνσι ήταν μια ζόρικη μπασκετμπολίστρια από τη Νέα Υόρκη.
Έριχνε αγκωνιές, έσπρωχνε με τον γοφό.
Έτσι ήταν.
Η Νάνσι Λίμπερμαν, 23 ετών, γεννημένη στο Μπρούκλιν,
μάστερ στο βράσιμο αστακών, κάτι που κάνει τη Μαρτίνα να κλαίει.
Η Νάνσι Λίμπερμαν τα πήρε και της φώναξε
"Είσαι καλύτερη από αυτήν. Σε όλους τους τομείς.
Είσαι πιο γυμνασμένη. Κινείσαι καλύτερα.
Δεν σε φτάνει στα σουτ".
Η Νάνσι είπε "Έχει αυτό που θες.
Μην είσαι φίλη της. Πρέπει να τη νικήσεις".
Όταν έκανα βάρη, σκεφτόμουν την Κρις.
Όπως κι όταν έκανα ασκήσεις.
Γιατί τις άλλες τις είχα.
Ήταν ο στόχος μου. Εκείνη έπρεπε να νικήσω.
Κατάλαβε ότι χρειαζόταν δίαιτα, καλύτερη φυσική κατάσταση,
καλύτερη διατροφή, πιο σκληρή προπόνηση.
Έκανε ό,τι μπορούσε για να αξιοποιήσει πλήρως το ταλέντο της.
Ό,τι ήταν δυνατό.
Αλλά η Νάνσι έβαζε λόγια για μένα στη Μαρτίνα,
της έκανε πλύση εγκεφάλου
και την έπεισε ότι ήμουν ο εχθρός.
Βασικά, ήταν.
Η Κρις ήταν ο εχθρός. Ήταν πρώτη κι ήμουν δεύτερη.
Έπρεπε να τη νικήσω για να πάρω την πρωτιά.
Έλεγε "Δεν γίνεται να είστε φίλες με την Κρίσι.
Πρέπει να τη μισείς".
Λέει ότι η Νάνσι μάς έκανε εχθρούς. Αυτή δεν με ήθελε για φίλη.
Πέντε μήνες μετά είχε γίνει τελείως άλλη παίκτρια.
Ήταν αδύνατη,
είχε βελτιωθεί πολύ,
είχε γραμμωμένο κορμί.
Ήταν σε φόρμα, είχε αντοχή, έκανε εξαιρετικές βολές.
Αλλά η Μαρτίνα δεν μου μιλούσε.
Οι ισορροπίες άλλαξαν, γιατί η Μαρτίνα είχε βελτιωθεί πολύ.
Και η φιλία είχε δεχτεί μεγάλο πλήγμα.
Κι υπεύθυνη είναι η Νάνσι.
Ήθελε να συμβεί αυτό.
Αυτός ήταν ο στόχος, και η Μαρτίνα συμφώνησε.
Μάλλον επηρεάστηκα πολύ από τις φίλες μου.
Δεν ήξερα πώς να το διαχειριστώ,
αλλά ήξερα ότι έπρεπε να γίνω λίγο
πιο ανταγωνιστική.
Ίσως το παράκανα.
Πλέον η Μαρτίνα άρχισε να πληγώνει την Κρίσι.
Και το έκανε στο γήπεδο.
Και στα αποδυτήρια,
με τη συμπεριφορά της.
Προκαλούσαν πόνο η μία στην άλλη.
Φαινόταν στα πρόσωπά τους στο γήπεδο.
Η Κρίσι μισούσε τη στάση της Μαρτίνα.
Και στο πρόσωπο της Μαρτίνα φαινόταν η οργή
όταν σκεφτόταν ότι υπήρχε περίπτωση να χάσει από την Κρίσι.
Τα κάνει όλα πολύ καλά. Δεν κάνει τίποτα σπουδαίο.
Το 1982 είναι μια εξαιρετική χρονιά για τη Μαρτίνα Ναβρατίλοβα.
Πρώτη στον κόσμο, με 37 νίκες σερί, μαζί και στο Γουίμπλεντον,
και δεν της λείπει η αυτοπεποίθηση.
Μετά το Γουίμπλεντον, η Μαρτίνα είπε
ότι ήθελε να θεωρείται η καλύτερη τενίστρια στον κόσμο,
κάτι που εξόργισε την Κρις Έβερτ Λόιντ.
"Προσβάλλει εμένα και την Μπίλι Τζιν,
που είχαμε πορεία δέκα φορές καλύτερη από τη δική της".
Όλοι ρωτούσαν τις άλλες για μένα,
και τώρα ρωτάνε εμένα για αυτήν.
Μάλλον νιώθει ότι τραβάω πολλή προσοχή.
Υπάρχει πάντα ζήλια στην κορυφή.
Είσαι καλύτερη από την Κρίσι;
Έτσι νομίζω.
Αν και μάλλον θα διαφωνούσε μαζί μου,
μάλλον στα καλύτερά μας εγώ είμαι καλύτερη.
Όταν μέναμε μόνες στα αποδυτήρια
εκείνα τα τεταμένα, ψυχρά χρόνια,
ήμασταν πολύ σιωπηλές.
Δεν μιλούσαμε η μία στην άλλη.
Πιάναμε από μια γωνία η καθεμιά.
Το πρώτο σερβίς την πρόδωσε…
Η σχέση μας είχε πιάσει πάτο.
Ησυχία, παρακαλώ.
Εγώ κάπως βρέθηκα στη μέση.
Σίγουρα θυμάμαι
ότι ήταν πολύ τεταμένη η σχέση της Μαρτίνα και της Κρίσι.
Η ΕΒΕΡΤ ΠΑΙΡΝΕΙ ΤΟΝ ΠΟΝΤΟ ΣΤΙΣ ΔΗΛΩΣΕΙΣ ΓΙΑ ΤΗΝ ΠΡΩΤΗ ΘΕΣΗ
Και σίγουρα τα ΜΜΕ τις παρουσίαζαν με τέτοιον τρόπο,
ώστε να γεμίζουν οι κερκίδες.
Αυτές οι δυο, η πριγκίπισσα κόντρα στη δυνατή,
πρόσφεραν το καλύτερο σενάριο.
Όταν η Κρις και η Μαρτίνα έπαιζαν σε τελικό γυναικών,
δεν μπορούσες να χάσεις το ματς.
Η Μαρτίνα νίκησε στο Όπεν στη Νέα Υόρκη.
Μία εβδομάδα πριν, είχε νικήσει και στον τελικό του Αυστραλιανού Όπεν.
Η Κρις είχε νικήσει τη Μαρτίνα μια εβδομάδα πριν, σε άλλον τελικό.
Είχαν τρελή απήχηση.
Πέτυχαν κάλυψη του γυναικείου τένις ανεξαρτήτως τουρνουά.
Τα ΜΜΕ αποφασίζουν πώς θα σε παρουσιάσουν.
Και τους άρεσε πολύ.
Ήταν η πρώτη πραγματική κόντρα
που προκάλεσε τέτοιο ενδιαφέρον και έδωσε κύρος στο γυναικείο τένις.
Έχω μαζί μου μία από τις καλύτερες τενίστριες,
την Κρίσι Έβερτ.
Αλλά η Κρίσι ήταν μεγάλη διασημότητα και εκτός τένις.
Η Κρις Έβερτ.
Η δις Κρις Έβερτ.
Η Κρίσι έγινε αμέσως αποδεκτή.
-Πώς σου φαίνεται η υποδοχή; -Είμαι ενθουσιασμένη.
Δεν περίμενα τέτοια προσέλευση
και σοκαρίστηκα όταν είδα τη μπάντα και τόσο κόσμο.
Απασχόλησε πολύ τα ΜΜΕ και η σχέση της με τον Τζίμι Κόνορς.
Είχε σχέση με σπουδαίους τενίστες και διάσημους ηθοποιούς.
Μετά παντρεύτηκε τον Τζον Λόιντ, που ήταν πολύ εμφανίσιμος.
Η Κρίσι προβαλλόταν όλο και πιο πολύ, κι όχι μόνο στις αθλητικές στήλες.
Άρχισε να βγάζει όσα κι οι άντρες από χορηγίες.
Αγαπώ το Lipton Iced Tea Mix.
Το Tricot Mesh της Band-Aid εφαρμόζει σαν δεύτερο δέρμα.
Κρατάει πιο πολύ, κι όχι μόνο στο τένις.
Πόσα λεφτά έβγαλες;
Αδιάκριτη ερώτηση.
Τα κέρδη μου από το τένις ξεπερνούν τα επτά εκατομμύρια δολάρια.
Από τις χορηγίες αυτά, αν όχι περισσότερα.
Η Κρίσι ήταν ένα καλό θέμα.
Ό,τι πρέπει για την πατριαρχία.
Δεν αποτελεί απειλή.
Η ΚΡΙΣ ΕΒΕΡΤ ΚΑΝΕΙ ΧΡΥΣΕΣ ΔΟΥΛΕΙΕΣ
Εμένα δεν με αντιμετώπιζαν έτσι τα ΜΜΕ.
Με έβλεπαν υπό άλλο μικροσκόπιο.
Ήμουν η "κομμουνίστρια" που ζει στο Μπέβερλι Χιλς.
ΠΛΟΥΤΙΖΕΙ Η ΑΥΤΟΜΟΛΗΣΑΣΑ
Τα παραφούσκωναν όλα.
Έφυγα από τη χώρα μου και πήγα κάπου όπου δεν ήξερα κανέναν,
εμπιστεύτηκα κόσμο, προδόθηκα από φίλους κι εφημερίδες.
Αυτό προκαλεί κόμπλεξ κατωτερότητας.
Είχα ανασφάλεια με το σώμα και με την εμφάνισή μου,
με τις φλέβες, τους μυς και το σκληρό πρόσωπό μου.
Δεν ήθελα να με κρίνουν
για κάτι που δεν έπρεπε να με κρίνουν.
Βοήθησε την τοπική οικονομία,
δίνοντας 34.000 δολάρια σε τοπικό έμπορο για μια καινούρια Porsche.
Τα αμερικανικά ΜΜΕ παρουσίαζαν μια Μαρτίνα
που δεν χόρταινε κοσμήματα,
γρήγορα αυτοκίνητα, τον αμερικανικό τρόπο ζωής.
Και μετά άρχισαν να ασχολούνται πολύ με την προσωπική της ζωή.
Μαρτίνα!
Κυκλοφορούσαν φήμες για ομοφυλοφιλία στο γυναικείο τένις,
και η Μαρτίνα ήταν το επίκεντρο σε κάποιες από αυτές.
Χρόνια με ρωτούσαν οι δημοσιογράφοι αν είμαι γκέι
ή αν υπήρχαν λεσβίες στο τουρνουά.
Τότε είχα σχέση με τη Νάνσι Λίμπερμαν,
που δεν μπορούσε να το δηλώσει ανοιχτά,
οπότε το παίζαμε φίλες.
Κι εγώ προστάτευα το τουρνουά.
-Παίζω τένις, οπότε… -Μόνο αυτό σε απασχολεί;
Μόνο αυτό με απασχολεί, μόνο γι' αυτό μιλάω.
Ένα άρθρο των New York Times υποστήριξε ότι η ομοφυλοφιλία στον αθλητισμό
ήταν πιο επίμαχο θέμα από τα ναρκωτικά ή την εγκληματικότητα.
Και οι χορηγοί των τουρνουά τένις
είχαν αγχωθεί πάρα πολύ
με το θέμα της ομοφυλοφιλίας στο γυναικείο τένις.
ΝΕΟ ΣΚΑΝΔΑΛΟ
Ήταν μια περίεργη περίοδος.
Υπήρχαν κάποια λαϊκίστικα ΜΜΕ που κυνηγούσαν πρωτοσέλιδα
και ήθελαν περισσότερες πληροφορίες.
Όλοι στον χώρο ήξεραν ότι η Μαρτίνα είχε κοπέλες
και ήταν γκέι.
Δεν ήταν κάτι φοβερό, αλλά ήταν πολύ δύσκολο
να το πει δημόσια.
ΠΑΡΑΔΕΧΕΤΑΙ ΟΤΙ ΕΙΝΑΙ ΑΜΦΙΦΥΛΟΦΙΛΗ
Δεν το αποφάσισα εγώ.
Το αποφάσισε ένας δημοσιογράφος
που ήθελε να μιλήσει για τη σεξουαλικότητά μου.
Δεν έχει κανείς δουλειά να λέει για τα προσωπικά σου.
Ο Στιβ Γκόλντστιν, που έγραφε για τη New York Daily News,
είπε ότι το ενέκρινα.
Δεν ενέκρινα ποτέ να γράψει για τη σεξουαλικότητά μου.
Ούτε δήλωσα αμφιφυλόφιλη.
Γκέι ήμουν,
αλλά ήταν πιο αποδεκτό να είσαι αμφιφυλόφιλη παρά γκέι.
Η αμφιφυλοφιλία ήταν για μας πάντα…
μια διέξοδος.
Η ΜΠΙΛΙ ΤΖΙΝ ΠΑΡΑΜΕΝΕΙ ΔΥΝΑΤΗ
Το 1981 έγραψαν και για εμένα.
Ο κόσμος δεν φαντάζεται πώς ήταν. Ήταν φρικτό.
Δεν ρωτάνε τους άντρες αθλητές που ξέρουν ότι είναι γκέι.
Αυτούς δεν τους ρωτάνε, ρωτάνε κυρίως τις γυναίκες αθλήτριες.
Τους έγινε εμμονή το "Με ποια είναι η Μαρτίνα τώρα;"
Η απάντησή της ήταν να τις βάζει στο θεωρείο της,
ώστε αν ήθελαν φωτογραφίες τα ταμπλόιντ, να μπορούν να τις βγάλουν.
Η Μαρτίνα το αντιμετώπισε με το να το δείχνει πιο ανοιχτά.
Η πανευτυχής Ναβρατίλοβα
πάει να πανηγυρίσει με την καλή της φίλη Τζούντι Νέλσον.
Η Μαρτίνα είχε πολλές σχέσεις.
Ασυνήθιστα πολλές.
Πολλές συντρόφους.
Υπήρξες ποτέ μόνη;
Ήμουν μόνη για κάποια χρόνια,
αλλά συνήθως ήμουν σε σχέση.
Δεν μου άρεσε να είμαι μόνη.
Δεν είχα οικογένεια.
Ίσως γι' αυτό βασιζόμουν περισσότερο
στην αγάπη και τη στήριξη της συντρόφου μου. Ήταν το "σπίτι" μου.
Δεν έκανα παιδιά, δεν παντρεύτηκα. Δεν γινόταν.
Δεν σε ένοιαζε τι έλεγαν οι άλλοι, και το θαύμαζα πολύ αυτό.
Μιλούσα ελεύθερα. Δεν είχα χορηγούς να μου λένε "Μην το πεις αυτό".
Θυμάμαι τον μάνατζέρ μου να λέει
ότι ήταν με κάτι διαφημιστές στη Λεωφόρο Μάντισον
και συζητούσαν, πρότειναν ιδέες για σένα,
να κάνεις αυτό, εκείνο, το άλλο.
Κι όταν πρότεινε να κάνω κάτι εγώ,
έπεσε σιωπή.
Ίσως το ζήλευα αυτό, αλλά δεν γινόταν να αλλάξω αυτό που ήμουν.
Είναι αλλιώς στο γήπεδο. Αλλά εκτός γηπέδου, ήσουν δημοφιλής
ως το τέλειο κορίτσι της διπλανής πόρτας.
Έτσι σε παρουσίαζαν.
Ως το κορίτσι που θες να παντρευτεί ο γιος σου.
Σίγουρα δεν έγραφαν τέτοια για μένα.
Κάποια στιγμή τα παράτησα.
Είπα "Θα αφήσω τη ρακέτα μου να μιλήσει".
Γκέιμ.
Το νούμερο ένα.
-Η Μαρτίνα Ναβρατίλοβα. -Η Ναβρατίλοβα έχει πάρει φόρα.
Έμοιαζε ανίκητη…
Η Ναβρατίλοβα μέσα σε 50 λεπτά διέλυσε την Μπετίνα Μπούνγκε.
Κατατρόπωσε την Μπέβερλι Μολντ.
Κατατρόπωσε την Άντρεα Γέγκερ.
Όταν η Μαρτίνα Ναβρατίλοβα είναι στα καλύτερά της, ξεχάστε το.
Ο κόσμος είχε συνηθίσει να βλέπει κομψές γυναίκες με φορέματα
να παίζουν από τη βασική γραμμή.
Κι εμφανίστηκε η Μαρτίνα και πετσόκοβε σαν τον Ζορό.
Γκέιμ.
ΚΡΙΣ - ΜΑΡΤΙΝΑ 29-17
Έχει κερδίσει 19 αγώνες σερί φέτος
και τέσσερα σερί τουρνουά.
Η Μαρτίνα υπερτερούσε όλων.
Προσπαθείς να κερδίσεις
όσο πιο πολλά γκέιμ μπορείς για να μην ντροπιαστείς.
Αυτό ήταν.
Γκέιμ.
Διαφέρει, Κρις, το να είσαι κυνηγός από το να σε κυνηγάνε;
Έχω υπάρξει και τα δύο.
Με κυνηγούν χίλιες γυναίκες, κι εγώ κυνηγάω μία.
Αποδεικνύει ξανά ότι είναι το νούμερο ένα.
Έχει κερδίσει 49 συνεχόμενους αγώνες.
Κάποιοι το θεωρούν κακό για το τένις. Η Μαρτίνα διαφωνεί.
Είναι ανοησίες, γιατί οι παίκτριες ξέρουν
ότι πρέπει να βελτιωθούν, κι αυτό ανεβάζει το επίπεδο του γυναικείου τένις.
Στο απόγειό της, η Κρίσι δυσκολευόταν να της πάρει σετ.
Ήταν περιοριστικό το στιλ αγώνα.
Ήταν καλύτερή μου σε όλα.
Με νικάει στο χώμα. Εκεί τη νικούσα πάντα.
Αν έχανα στο χώμα, δεν είχα ελπίδα να νικήσω σε άλλο τερέν.
Μαρτίνα Ναβρατίλοβα.
Έχω κερδίσει τα πάντα τουλάχιστον μία φορά.
αλλά το θέμα είναι ότι θέλω να ξανακερδίσω.
Βάζω τα δυνατά μου κάθε φορά,
αλλά ξέρω ότι μπορώ και καλύτερα.
Αυτός είναι ο στόχος μου.
Μια τεράστια νίκη για τη Μαρτίνα.
Κι ένα δυνατό χειροκρότημα για την Κρις Λόιντ.
Έπαιξε υπέροχα σήμερα, αλλά έπαιξε εναντίον μιας κοπέλας που,
αναμφίβολα, μπορεί να θεωρηθεί η καλύτερη παίκτρια που έχουμε δει ποτέ.
ΚΡΙΣ - ΜΑΡΤΙΝΑ 30-29
ΚΡΙΣ - ΜΑΡΤΙΝΑ 30-30
Η Κρις, που ήταν η πριγκίπισσα, η αγαπημένη, έχανε τη λάμψη της
εκείνη τη στιγμή…
Όλοι σε κοιτάζουν.
Είναι μεγάλη η πίεση.
Είχε κατακτήσει τον κόσμο του τένις.
Καμία δεν τη νικούσε.
Είχε μια απάντηση για όλα.
Το καλοκαίρι του 1984, ήμουν το αουτσάιντερ.
1984 ΑΜΕΡΙΚΑΝΙΚΟ ΟΠΕΝ - ΤΕΛΙΚΟΣ
Ο τελικός του Όπεν το '84,
εκείνο το περίφημο Σάββατο, στις 8 Σεπτεμβρίου 1984,
ίσως είναι η σπουδαιότερη μέρα για το τένις.
Η ατμόσφαιρα ήταν πολύ φορτισμένη.
Θα δούμε την Κρις Έβερτ Λόιντ να αντιμετωπίζει τη Μαρτίνα Ναβρατίλοβα
για 61η φορά σε λίγο.
Μάλλον δεν θα είναι όπως πέρσι, που η Μαρτίνα νίκησε εύκολα.
Η Κρις, από την άλλη, προσπαθεί να καλύψει και πάλι τη διαφορά.
Ένιωθα ότι ήμουν ισάξιά της
και ότι τα σκληρά τερέν στο Όπεν
ίσως να ευνοούσαν
εμένα λίγο παραπάνω απ' ό,τι εκείνη.
Ξεκινάμε. Σερβίρει η Κρις Έβερτ Λόιντ.
Καλύτερο πρώτο και δεύτερο σερβίς.
Συμφωνώ απόλυτα.
Νομίζω ότι η Κρις κινείται καλύτερα από ποτέ.
Έπαιξε πολύ επιθετικά και πήρε το πρώτο σετ.
Οι θεατές ξετρελάθηκαν.
Γκέιμ και πρώτο σετ, Έβερτ Λόιντ, 6-4.
Η Κρις έλαβε το πιο δυνατό χειροκρότημα όλων των εποχών,
επειδή ο κόσμος πίστευε ότι θα έβλεπε την πλήρη επιστροφή της.
Η Κρις δείχνει εύθραυστη.
Όταν τη βλέπεις να υψώνει τη γροθιά της, καλύτερα να προσέχεις.
Το κοινό ήταν φανατικά εναντίον μου. Ήθελαν να χάσω.
Δεν ξέρω αν έφταιγε που ήμουν γκέι
ή από κομμουνιστική χώρα, όχι "αληθινή Αμερικανίδα".
Ο κριτής ζητά ησυχία.
Υποστήριζαν τη Μαρτίνα όταν έπαιζε με άλλες.
Αλλά όχι με την Κρίσι. Αυτό είναι δεδομένο.
Το να μπορείς να δίνεις τον καλύτερο εαυτό σου
όταν τα πράγματα ζορίζουν κι η ένταση είναι στο ζενίθ…
Η Μαρτίνα το αντιμετώπιζε αυτό
περισσότερο από κάθε άλλη παίκτρια.
Τριάντα όλα.
Η Μαρτίνα θα έχει πρόβλημα με τους θεατές
αν συνεχίσει τις μιμήσεις κι αποζητά το χειροκρότημα.
Ήταν ο πιο δύσκολος αγώνας που έχω παίξει ποτέ.
Είμαι Αμερικανίδα. Είμαι καλός άνθρωπος.
Και με μισείτε.
Είχαν μεγαλώσει μαζί μου.
Ήταν Νεοϋορκέζοι οπαδοί που έβλεπα από τα 16 μου.
Ήμουν η Κρίσι τους.
Και στο μυαλό τους,
η Μαρτίνα ήταν ένας νταής.
-Γκέιμ για Ναβρατίλοβα. -Μια εύκολη νίκη.
Ήταν σε τεντωμένο σκοινί. Θα κέρδιζε όποια ρίσκαρε.
Αν η Μαρτίνα αρχίσει να παίρνει μπρος, είναι έτοιμη να τα δώσει όλα.
Πολύ καλό.
Γκέιμ και δεύτερο σετ…
Η Μαρτίνα συνέχισε.
Άουτ!
Ένα ακόμα γκέιμ, λέει.
Τέσσερις ακόμα πόντοι, λέει τώρα.
-Σαράντα δεκαπέντε. -Διπλό ματς πόιντ.
Πιο δραματικό δεν γινόταν.
Δεν το φτάνει.
Μαρτίνα Ναβρατίλοβα.
Συγγνώμη.
Αυτός είναι, φυσικά, ο προπονητής της Μαρτίνα, ο Μάικ Έστεπ.
Αυτά είναι δάκρυα χαράς.
Δεν ήταν δάκρυα χαράς. Ήταν δάκρυα ανακούφισης.
Και λύπης.
Είναι δύσκολο να μιλήσω λογικά τώρα, οπότε σας ευχαριστώ όλους.
Ευχαριστώ τον Μάικ και όλους στο θεωρείο που ζητωκραύγαζαν.
Σας ευχαριστώ όλους.
Ναι, Κρίσι, σ' αγαπάμε!
Καταρρακώθηκα όταν έχασα το ματς.
Εκείνη τη στιγμή αναγνώρισα ότι είναι καλύτερη τενίστρια από μένα.
Ήταν καλύτερη αθλήτρια, αλλά τώρα είναι καλύτερη τενίστρια.
ΚΡΙΣ - ΜΑΡΤΙΝΑ 30-31
Ένιωσα ανακούφιση που νίκησα
και στεναχώρια που το κοινό ήταν τόσο εναντίον μου.
Ήταν δύσκολο να μην το πάρω προσωπικά.
Όταν είσαι αθλήτρια και είσαι στην κορυφή, είσαι μόνη.
Οι ψυχολόγοι λένε πώς να το διαχειριστείς, αλλά δεν ξέρουν.
Μόνο οι πρωταθλητές καταλαβαίνουν.
Γεια!
Γεια σου, Λούλου!
Τι κάνεις;
Πέρνα μέσα, Λούλου. Σαν στο σπίτι σου.
-Τεστ COVID. Αρνητικό. -Ευχαριστώ. Ήταν πολύ…
-Πώς είσαι; -Γεια.
Μάλλον καλύτερα από σένα.
-Έφερες φαγητό. -Η Τζούλια έφτιαξε σούπα.
-Μακραίνει το μαλλί. -Πάντα το θεωρούσα χάλια.
Είδα φωτογραφίες από τα 30 μου κι είπα "Θεέ μου, τόσο μαλλί!"
Πέρασε η ναυτία;
Η εξάντληση είναι…
Σαν να μην είναι δικό μου το σώμα.
-Ναι. -Νιώθω ότι δεν το ελέγχω.
Έβλεπα τένις στην τηλεόραση, και οι νεαρές αθλήτριες
είναι τόσο γυμνασμένες,
τόσο δυνατές,
έχουν τόση ενέργεια, ιδρώνουν και…
-Έτσι ήμασταν κι εμείς! -Όντως.
-Αλλά… -Αλλά όχι πια!
Το ξέρω.
Άρχισες να παίζεις τένις;
-Δεν είναι στη λίστα μου. -Στη λίστα. Ναι, το ξέρω.
Αυτήν τη στιγμή το μόνο που θέλω είναι να περπατάω.
-Θυμάμαι που κάναμε σκι μαζί. -Να το ξανακάνουμε.
Είναι στη λίστα μου να κάνουμε σκι άλλη μία φορά.
-Μόνο με 8 χλμ. την ώρα με προλαβαίνεις. -Δεν πειράζει.
-Απλώς… -Να κάνουμε άλλο ένα σκετς στο SNL…
-Ναι. -Για το πόσο ανταγωνιστικές είμαστε.
Πήρες τον εύκολο δρόμο. Εγώ ανέβηκα από τη μέση.
ΝΟΕΜΒΡΙΟΣ 1989
-Μαρτίνα, πρέπει να μιλήσουμε. -Δεν θα μου σπάσεις το ηθικό, Κρις.
Δεν θέλω να σου το σπάσω. Ήρθα εδώ για να ξεφύγω απ' αυτά.
Δεν θα με νικήσεις έτσι.
"Δεν είναι αυτός ο ανταγωνισμός που ήθελα".
"Έχασα τα μαλλιά μου".
"Κι εγώ τα δικά μου".
-"Έχω ναυτία". -"Έχασα εννιά κιλά".
-"Εγώ 13!" -"Εγώ 13!"
Ψυχολογικά, είναι χειρότερα τώρα που ξέρεις τι έρχεται,
επειδή το έχεις ξαναπεράσει;
Πρέπει να ξεγελάς τον εαυτό σου.
"Η επόμενη είναι η τρίτη, οπότε θα είμαι στα μισά".
Ναι.
Μετρούσα συνέχεια.
"Πάνε οι πέντε, άλλες τριάντα".
"Πάνε οι έξι, άλλες 29".
Κυριολεκτικά έκανα αντίστροφη μέτρηση.
Πρέπει, γιατί είναι στόχος. Είμαστε στοχοπροσηλωμένες.
Πρέπει να βλέπουμε τον στόχο μας.
-Ωραία. Λοιπόν… -Εντάξει. Έλα εδώ.
Όλα θα πάνε καλά.
Είναι πολύ όμορφα σήμερα.
Γεια, σουπερστάρ.
Αντίο, φιλενάδα.
-Παραπονιέμαι για… -Κι οι δυο σας.
Εγώ νιώθω χάλια τρεις μέρες,
κι εκείνη είχε 35 μέρες ναυτία και πονοκεφάλους.
Όντως;
Επί 35 μέρες. Θεέ μου! Απλώς…
Μου άνοιξε τα μάτια.
Με εμπνέει πολύ.
Και η περιπέτειά της με τον καρκίνο με βοηθάει στη δική μου περιπέτεια.
Κάποιος το είπε,
και θα έπρεπε να το είχα ψάξει γιατί μου αρέσει πολύ.
"Ενίοτε στην Αμερική το χειρότερο είναι να είσαι δεύτερος στον κόσμο".
Συμφωνείς;
Ή δεν σε πειράζει που είσαι η δεύτερη καλύτερη στον κόσμο;
Πρέπει να μη με πειράζει,
γιατί είμαι δεύτερη εδώ και τρία χρόνια.
Η ζωή της Κρίσι ήταν ταραχώδης εκτός γηπέδου.
Είχε χωρίσει από τον Τζον Λόιντ, ο γάμος είχε τελειώσει.
Η ευτυχία μου εξαρτιόταν από το αν κέρδιζα ή έχανα εκείνη τη μέρα.
Δεν μου έμενε τίποτα για εκείνον.
Δεν θα θυσίαζα την καριέρα μου για να μείνω σε έναν γάμο.
Όλα έχουν ένα τίμημα, κι εγώ ήθελα να νικάω.
Αλλά, βαθιά μέσα μου, με τη Μαρτίνα να παίζει έτσι,
δεν ήξερα αν θα κέρδιζα άλλο Γκραν Σλαμ.
Η Μαρτίνα κυριαρχούσε μερικά χρόνια.
Μερικά χρόνια.
Κάποια στιγμή σκέφτεσαι "Εντάξει.
Αυτή η τύπισσα είναι πολύ καλή. Ίσως δεν το 'χω πια".
Η Κρίσι έπρεπε να κοιταχτεί στον καθρέφτη
και να πει "Τι μπορώ να κάνω
για να σταματήσω αυτό το τρένο που λέγεται Μαρτίνα;"
Δεν μπορούν όλοι να έχουν ένα τέτοιο σώμα.
Λένε ότι κάποιοι, άντρες και γυναίκες, και τι δεν θα 'διναν
για τέτοια πόδια.
Η Μαρτίνα έχει 7% σωματικό λίπος,
γυμνάζεται τέσσερις ώρες τη μέρα με συνδυαστική προπόνηση.
Ας γυμνάσουμε τα υπέροχα κορμιά μας.
Για να τη φτάσει η Κρίσι, πρέπει να κάνει το ίδιο.
Δεν αρκούν πια τρεις τέσσερις ώρες προπόνηση τη μέρα
στο γήπεδο του τένις.
Η Κρίσι χρειαζόταν προσπάθεια,
βελτίωση, να δοκιμάσει διάφορα,
να προσαρμοστεί.
Κατάφερε να δυναμώσει,
να γίνει πιο γρήγορη, να παίζει πιο πολύ στο φιλέ.
Έκανα ό,τι έκανε κι εκείνη,
με τη διαφορά
ότι εκείνη σήκωνε δεκάξι κιλά κι εγώ εφτά κιλά.
Ο τότε προπονητής μου μου έλεγε "Πρέπει να πας στο φιλέ.
Παίζεις όπως παίζεις, και σε νικάει.
Πρέπει να αλλάξεις κάτι".
Θέλεις να ξαναπαίξεις με τη Μαρτίνα;
Όποτε προπονούμαι,
ασυναίσθητα δοκιμάζω βολές που ελπίζω να χρησιμοποιήσω εναντίον της.
Το τουρνουά Ρολάν Γκαρός. Μαρτίνα Ναβρατίλοβα, Κρις Έβερτ Λόιντ.
Είναι η 65η φορά που συναντιούνται.
Αυτή η κόντρα συνεχίζεται. Δεκατρία χρόνια.
Απίστευτο. Κι η διαφορά είναι μικρότερη κι απ’ το μυαλό της κοπέλας μου.
Τι;
…31 για τη Ναβρατίλοβα.
Ένιωθα ότι με κοιτούσες άγρια από απέναντι,
αλλά λες ότι δεν το έκανες.
Δεν ισχύει.
Το πρώτο γκέιμ είναι πολύ σημαντικό.
Ήταν άουτ.
Η Μαρτίνα παίζει πολύ προσεκτικά,
ενώ η Κρις στοχεύει τις γραμμές.
Έχουμε αντιστροφή ρόλων.
Ένιωθα πιο σίγουρη στο φιλέ
και ήθελα να σε νικήσω.
Καλή βολή.
Θεέ μου!
Είδες πώς αναπήδησε; Θεέ μου!
Μπάκχαντ!
Ήταν τρομερό μπάκχαντ.
Τι αγώνας!
Ματς πόιντ για Κρις Έβερτ Λόιντ.
Ωραία, για πάμε.
Είναι σημαντικό. Κάνε ησυχία.
Ναι!
Ποτέ δεν είχα συγκινηθεί τόσο με μια νίκη.
Κανείς δεν πίστευε ότι θα ξανακέρδιζα. Έλεγαν ότι είχα μεγαλώσει.
-Είναι κουραστικό. -Απλώς…
-Ναι. -Δούλεψα σκληρά. Και το είχα ακόμα.
Ήταν από τους πιο δύσκολους αγώνες
που έχω παίξει ποτέ, νομίζω,
και θέλω να πω κάτι στη Μαρτίνα.
Έπαιξε πολύ ωραία και παραμένει νούμερο ένα και φοβερή πρωταθλήτρια,
οπότε είναι ακόμα πιο σημαντική η νίκη μου.
Πίεζαν η μία την άλλη να γίνει καλύτερη
και να κάνει θυσίες,
για να καταφέρει να νικήσει ξανά.
Ήταν οδυνηρό.
Αποκλειστήκαμε από μεγάλα τουρνουά.
Αλλά ήταν ένα όμορφο θέαμα.
Το πόρισμα είχε σχεδόν βγει.
Η Κρις Έβερτ ήταν σπουδαία τενίστρια,
αλλά υποδεέστερη της Μαρτίνα.
Κι η Κρις Έβερτ επέστρεψε και κέρδισε το Ρολάν Γκαρός το '85.
Κι ως το τέλος της χρονιάς ανέκτησε την πρώτη θέση για λίγο.
Και μετά κέρδισε άλλο ένα Ρολάν Γκαρός το '86.
Ήταν μια αυτοεκπλήρωση.
Λένε ότι είναι η μεγαλύτερη κόντρα στο γυναικείο τένις.
Κάποιοι θεωρούν ότι είναι κάτι παραπάνω.
Πρέπει να το πιω αυτό για την αξονική.
Πάμε.
Αηδία είναι.
Νομίζω ότι είχα πολύ περισσότερη πειθαρχεία
στην καριέρα μου απ' ό,τι στην προσωπική μου ζωή.
Παντρεύτηκα και χώρισα τρεις φορές.
Πήρα πολλά σκληρά μαθήματα.
Και όταν έχεις περάσει καρκίνο, αναθεωρείς τις προτεραιότητές σου.
Και οι δικές μου είναι οι τρεις μου γιοι και ο εγγονός μου.
-Οι άνθρωποι είναι η προτεραιότητά μου. -Μια χαρά θα πάει.
Κριστίν Έβερτ.
Δεν αντέχω να το ακούω.
-Καλή τύχη. -Εντάξει.
Πολύ καλύτερα, 148 με 81, εντάξει;
Έχεις κάποια θεραπεία σήμερα; Ορό, ενέσεις…
Ναι, θα κάνω αξονική.
Μάλλον είμαι πιο αγχωμένη απ' όσο νόμιζα.
Εντάξει, Μαρτίνα.
Μακάρι να είχα τις φλέβες της Μαρτίνα Ναβρατίλοβα,
που πετάγονται.
Ζηλεύω πολύ.
-Χρειαζόμαστε άλλο ένα. -Άλλο ένα;
-Ναι. -Να πάρει.
Άλλο ένα.
Μόλις βάλω τον ορό, θα φύγω.
Θα ενημερώσω το προσωπικό ότι είσαι έτοιμη.
Θα έρθουν να κάνουν την ένεση.
Θα καθίσεις εδώ μία ώρα περίπου.
-Μπορώ να βγω ή πρέπει να μείνω εδώ; -Πρέπει, λόγω ραδιενέργειας.
Μετά τον καρκίνο, ξέκοψα από τη σάρα και τη μάρα.
Προτιμώ να είμαι μόνη
παρά με ανθρώπους που δεν θέλω.
Κάνεις επιλογές, γιατί συνειδητοποιείς πόσο πολύτιμος είναι ο χρόνος.
Θα ξαπλώσεις ανάσκελα,
με το κεφάλι εδώ και τα πόδια εδώ.
-Δεν φοράω κοσμήματα. -Τέλεια. Ναι.
-Ξέρεις κάτι; Θα το βγάλω. -Θα βγάλεις το καπέλο. Εντάξει.
Με ενοχλεί λίγο.
-Εντάξει. -Έτοιμη.
Κάνω αξονική τομογραφία στην πυελική και θωρακική χώρα
για να δούμε αν υπάρχει καρκίνος εκεί.
Αυτήν τη στιγμή έχω λίγο άγχος.
Συμβαίνουν πολλά.
Θα είμαι σε αναμονή και θα περιμένω το τηλεφώνημα.
Ελπίζω να είναι καλά τα νέα. Τι άλλο να πω;
Θα κάνω την ένεση για το σκιαγραφικό.
Η ζέστη που θα νιώσεις να σε διαπερνά είναι φυσιολογική.
Ξάπλωσε εκεί.
Θα βγάλω τα παπούτσια μου.
Η εξέταση γίνεται για να δούμε αν έφυγε ο όγκος από τον λαιμό μου.
Η αναμονή για το αποτέλεσμα, όποιο κι αν είναι αυτό…
Κάθε δευτερόλεπτο μοιάζει αιώνας…
μέχρι να μάθεις ότι είσαι εντάξει.
Η Μαρτίνα Ναβρατίλοβα, η διάσημη Τσεχοσλοβάκα αθλήτρια,
επισκέπτεται την πατρίδα της μετά την αυτομόλησή της.
Επέστρεψε στην Τσεχοσλοβακία για να παίξει τένις για την Αμερική.
Για το Federation Cup, τη διεθνή διοργάνωση γυναικών,
που ώθησε την κυβέρνηση της Τσεχίας να δώσει στην εκπατρισμένη βίζα.
ΕΠΑΝΕΝΩΣΗ ΟΙΚΟΓΕΝΕΙΑΣ
Μέχρι το 1980, έβλεπα τους γονείς μου εκτός χώρας.
Αλλά δεν είχα επιστρέψει στην Τσεχοσλοβακία από το '75.
Δεν σκόπευα να επιστρέψω ποτέ, γιατί ήταν ακόμα κομμουνιστική χώρα.
Αλλά ήταν μια καλή ευκαιρία, αφού πήρα την αμερικανική υπηκοότητα.
Η Μαρτίνα με πήρε και είπε
"Ελπίζω να έρθεις στην Πράγα και να παίξεις στο Fed Cup μαζί μου".
Θα ήταν κάτι το ιδιαίτερο, και ήθελα να είναι εκεί η Κρις.
Ήθελα να το μοιραστούμε.
Μπόρεσα να κλείσω το τελευταίο κεφάλαιο της ζωής μου
επιστρέφοντας εδώ.
Ήταν το μόνο ανοιχτό κεφάλαιο.
Περίμενα 11 χρόνια να το κλείσω.
Πήγα στο σπίτι της,
και η μητέρα της μας έφτιαξε ντάμπλινγκ.
Είδα πώς ήταν με τη μαμά της και με τον μπαμπά της.
Είδα πόσο καλή ήταν με τους ανθρώπους.
Κατάλαβα για πρώτη φορά την επίδραση που είχε στους ανθρώπους
και πόσο την αγαπούσαν.
Είδα την ανθρωπιά της Μαρτίνα και την ευαλωτότητά της.
Ήταν το πιο απίστευτο ταξίδι της ζωής μου.
Νομίζω ότι μετά άλλαξαν τα συναισθήματά μου γι' αυτήν.
Η Κρις, όσο σκληρή κι αν φαίνεται,
είναι πολύ ευαίσθητη.
Και σε αφήνει να πλησιάσεις μέχρι ενός σημείου.
Έχει έναν υψωμένο τοίχο, αλλά αυτός ο τοίχος όλο μίκραινε.
Μέχρι που έπεσε.
Όλα τα προσχήματα κι οι εγωισμοί χάθηκαν,
και γίναμε γνήσιες και αληθινές μεταξύ μας,
κάτι που δεν επηρέασε την απόδοσή μας στο γήπεδο.
Αλλά πήρε πολύ καιρό.
Είναι 14 τα χρόνια που εσύ κι η Μαρτίνα εναλλάσσεστε στην πρώτη θέση;
Επτά χρόνια εκάστη.
Ήταν μια φοβερή κόντρα. Ωθούσαμε η μία την άλλη στα όριά μας.
1988 ΤΕΛΙΚΟ ΜΑΤΣ
Μάλλον θα είχα αποσυρθεί από καιρό αν δεν ήταν η Μαρτίνα.
Εξαιτίας της έμεινα τόσο.
Γίναμε καλύτερες τενίστριες επειδή πιέζαμε η μία την άλλη.
ΚΡΙΣ - ΜΑΡΤΙΝΑ 37-43
Η Κρίσι θωρακίστηκε νωρίς,
και με τα χρόνια αφαιρούσε σταδιακά τη θωράκιση.
-Παιδιά, πάμε! -Πάμε!
Η Μαρτίνα μπήκε στη δημόσια ζωή πολύ ευάλωτη και εκτεθειμένη,
κι έκτοτε θωρακίζεται.
Κάπως έτσι πορεύονται.
Αλλά όταν συναντιούνται, νομίζω ότι υπάρχει κατανόηση,
γιατί καταλαβαίνουν την πορεία.
Νομίζω ότι εμψύχωναν γνήσια η μία την άλλη…
ιδίως προς το τέλος της καριέρας τους.
Πάλευαν με την ηλικία.
Πάλευαν με τη θνητότητα της καριέρας τους.
Και οι δύο.
Ήξερε η μια τι περνούσε η άλλη.
Η Κρις Έβερτ αποφάσισε ότι η ζωή δεν είναι μόνο τένις.
Έχω έναν υπέροχο σύζυγο, μια υπέροχη ζωή.
Υπάρχουν πολύ χειρότερα πράγματα από το να αποσύρεσαι.
Αν ήσουν μικρούλα κι αγαπούσες το τένις,
ήθελες να γίνεις η Κρις Έβερτ.
Επί 13 χρόνια κέρδιζε τουλάχιστον ένα Γκραν Σλαμ.
Κέρδισε έξι φορές το Όπεν, τρεις φορές το Γουίμπλεντον
κι επτά το Ρολάν Γκαρός.
Συνολικά στην καριέρα της, πήρε 157 τίτλους σε ατομικά πρωταθλήματα.
Περισσότερους από κάθε άλλη παίκτρια.
Σ' ΑΓΑΠΑΜΕ, ΚΡΙΣ
Ένα μεγάλο κομμάτι του τένις χάθηκε για μένα με την αποχώρηση της Κρις.
Τα αποδυτήρια ήταν άδεια χωρίς εκείνη.
Γκέιμ, σετ και ματς.
1990 ΓΟΥΙΜΠΛΕΝΤΟΝ
Συνέχισα για λίγο ακόμα.
Από τα μεγαλύτερα ονόματα στην ιστορία του τένις, ανεξαρτήτως φύλου.
Κανείς μέχρι σήμερα δεν είχε κερδίσει εννέα τίτλους στο ατομικό.
Αυτό το πέτυχε μόνο η Μαρτίνα Ναβρατίλοβα.
Μα είχαν περάσει οι καλές εποχές.
Η Μαρτίνα ίσως διαισθάνεται
ότι μπορεί να είναι η τελευταία φορά που κερδίζει στον κύριο αγωνιστικό χώρο.
Περιμένατε αυτήν την ανακοίνωση καιρό.
Κάποιοι τουλάχιστον δέκα χρόνια.
Να τη, λοιπόν.
Το 1994 θα είναι σίγουρα η τελευταία μου χρονιά.
Επί 40 δεύτερα, 13.000 άνθρωποι χειροκροτούσαν όρθιοι τη Ναβρατίλοβα.
Και καθώς αποχωρούσε για τελευταία φορά,
η παίκτρια που ήταν θρύλος για τις άλλες στον χώρο
πήρε λίγο από το γρασίδι του Γουίμπλεντον ως ενθύμιο.
Με 167 νίκες στο ατομικό, περισσότερες από κάθε άντρα ή γυναίκα.
-Δεκαοκτώ τίτλους Γκραν Σλαμ. -Εννέα πρωταθλήματα Γουίμπλεντον.
Μέσα σε τρεις δεκαετίες.
Χρωστάω τη ζωή μου στο τένις. Κι ήταν μια υπέροχη ζωή.
ΜΑΡΤΙΝΑ, ΘΑ ΜΑΣ ΛΕΙΨΕΙΣ!
Η ιστορία αυτών των δύο αντιπάλων στο τένις
ήταν από μόνη της φοβερή.
Αλλά αυτή η κοινή εμπειρία των θεραπειών για τον καρκίνο,
της αλληλοστήριξης,
γι' αυτό είναι οι φίλοι.
Για στήριξη, αγάπη και φροντίδα.
Συνήθως όχι από κάποιον που σε νίκησε 37 φορές.
Αλλά αυτό κάνει την ιστορία τους ακόμα πιο ξεχωριστή.
Πήγαινε όλο ευθεία μέχρι να δεις την έξοδο.
-Ευχαριστώ πολύ. -Παρακαλώ.
2024 ΚΑΛΟΚΑΙΡΙ
-Πώς νιώθεις; -Καλά. Λίγο αγχωμένη.
Όλες οι απεικονίσεις.
Αν υπάρχει όγκος, εμφανίζεται με κίτρινο χρώμα.
Τίποτα. Όλα φυσιολογικά.
Δεν υπάρχει καρκίνος. Έχει βγει ήδη η επίσημη γνωμάτευση.
Δεν υπάρχει μετάσταση.
Αυτό λέει το τρία. Καμία πρόσληψη FDG. Δεν έχει εξαπλωθεί.
Δεν υπάρχει τίποτα. Όλα καθαρά.
Μεταθεραπευτικές αλλοιώσεις, μαστός, τα πάντα. Όλα καλά.
Διακυμάνσεις. Ναι, όλα μια χαρά.
Δεν ξέρεις ποτέ πόσο θα σε επηρεάσει το αποτέλεσμα.
Ακόμα φοβάσαι.
Και είναι σημαντικό αυτό, γιατί τώρα τελείωσε.
Αν ξαναπάθω καρκίνο, δεν θα σχετίζεται με αυτόν.
Ξεμπέρδεψα με αυτόν τον γαμημένο.
Θες να τους πω να την κλείσουν;
Δεν καταλαβαίνεις πόσο σε βασανίζει μέχρι να φύγει.
Καλημέρα, Κρις. Εδώ δρ Καρντένας.
Τι κάνετε;
Καλά. Έχω εξαιρετικά νέα.
Η αξονική τομογραφία μαστού, κοιλίας και λεκάνης ήταν καθαρή.
Κι αυτό σημαίνει ότι δεν υπάρχουν πια καρκινικά κύτταρα.
Γαμώτο.
Εντάξει. Δεν ξέρω τι άλλο να πω.
Είμαι πολύ χαρούμενη.
Ήταν κάτι που με ανησυχούσε πολύ καιρό.
Θεέ μου!
Απίστευτο!
Γεια.
Σου είχα πει ότι θα σε πάρω όταν έχω νέα.
-Ναι. -Και δεν έχω τίποτα.
Τι ανακούφιση!
Τέλεια.
Θα πάω για ύπνο με χαμόγελο.
Πολλοί με καρκίνο μπορούν να το πουν αυτό.
Περνάς πολύ χρόνο προστατεύοντας τους γύρω σου.
"Γιαγιάκα";
"Γιαγιούλα"; "Γιαγιά"; Δεν ξέρω. Πώς θα με φωνάζεις;
Δεν θες να στενοχωρήσεις τα παιδιά σου, τη σύντροφό σου, τον άντρα σου.
Οπότε, τα κρατάς μέσα σου.
-Ευχαριστώ που ήρθες. -Είναι σημαντικό, γαμώτο.
-Ναι. -Μη βρίζεις.
Είναι πολύ σημαντικό.
Η Κρίσι δεν χρειαζόταν να προστατεύσει τη Μαρτίνα. Μπορούσε να αφεθεί.
Να της πει "Φοβάμαι.
Είμαι άρρωστη".
Εκείνη τη στιγμή που νιώθεις έτσι…
-Λες ότι δεν θα περάσει ποτέ. -Ναι.
"Πώς θα το ξεπεράσω αυτό;"
Και η Μαρτίνα κατάφερε να το κάνει αυτό με την Κρις.
Δεν υπάρχει κόντρα όσον αφορά τον καρκίνο.
Περνάμε τα ίδια
και στηρίζουμε η μία την άλλη.
Να τος.
Σαν συγγενείς.
Είμαστε σαν σιαμαίες χωρίς να είμαστε ενωμένες.
Χτύπα το για να γιορτάσεις
την τελευταία θεραπεία, για γαλήνη, τύχη και επούλωση.
Χτύπα το.
Εντάξει.
Η φιλία τους αποδεικνύει
ότι το ευ αγωνίζεσθαι δεν είναι κάτι βγαλμένο από παραμύθι.
Υπάρχει στ' αλήθεια.
Και μεταξύ δύο ανθρώπων
που κέρδισαν μονομαχώντας από 18 τίτλους Γκραν Σλαμ.
Υπήρξαν παίκτριες που κέρδισαν περισσότερους τίτλους από αυτές,
αλλά καμία δεν κονταροχτυπήθηκε με μια τόσο σπουδαία παίκτρια
για κάθε έναν από αυτούς.
Ναι, και οι δύο διεκδικούν τον τίτλο της καλύτερης όλων των εποχών.
Είναι και οι δύο φοβερές.
Έχω τα επιτεύγματά μου, την ατομική μου πορεία,
αλλά νιώθω ότι η κόντρα είναι εξίσου σημαντική, αν όχι σημαντικότερη.
Βοήθησαν τα εννιά Γουίμπλεντον έναντι των τριών δικών σου.
Τα επτά Ρολάν Γκαρός έναντι των δύο δικών σου.
Αυτή η κόντρα έχει τη δική της υπόσταση.
Δεξί με αριστερό. Για να δούμε. Έλα. Πάμε!
Περάσαμε πολλά, χωρισμούς, γάμους, παιδιά.
Φροντίζουμε η μία την άλλη.
Κι έχουμε και τους αγώνες.
Έφτασα τα 70.
Όταν πάθαμε μαζί καρκίνο, αυτό επισφράγισε τη διαχρονική φιλία μας.
Η Μαρτίνα κι εγώ αντέξαμε μαζί.
"Γυμναστική με την Κρις". Θέλω να το δω αυτό.
Στα καλά και στα άσχημα.
Εκεί φαίνονται οι φίλοι.
Δεν υπάρχει επιστροφή.
Θα είμαστε πάντα δεμένες.
Παίζετε ακόμα τένις μεταξύ σας;
-Ανταγωνιστικά; Σοβαρά; -Έλεος.
Δίνουμε μάχη να μπούμε στο γήπεδο.
Αν δεν είχα τον ώμο μου, θα την έλιωνα.
ΚΕΝΤΡΟ ΚΑΡΚΙΝΟΥ MEMORIAL SLOAN KETTERING RALPH LAUREN
Οι κυρίες Έβερτ και Ναβρατίλοβα στο τελικό σετ.
ΕΙΣ ΜΝΗΜΗΝ ΤΗΣ ΤΖΙΝ ΕΒΕΡΤ ΝΤΙΟΥΜΠΙΝ 1957-2020
ΚΑΙ ΟΣΩΝ ΕΧΑΣΑΝ ΤΗ ΖΩΗ ΤΟΥΣ ΑΠΟ ΚΑΡΚΙΝΟ
Το σκέφτομαι συνέχεια αυτό.
-Τις έχω ρωτήσει και τις δύο. -Μάλιστα
Θα ήταν φίλες αν δεν είχαν κερδίσει από 18 η καθεμιά;
Τι είπαν; Ξέρω την απάντηση.
-Αναφέρεσαι στα Γκραν Σλαμ; -Ναι.
-Αν θα ήμασταν φίλες; -Ναι.
Τόσο καλές;
Αυτή να ρωτήσετε.
Βοηθάει.
Όπως με τον Ρότζερ και τον Ράφα.
Ο σεβασμός και η αγάπη του ενός για τον άλλον
μεγάλωναν με κάθε αναμέτρηση.
Δεν με ρώτησε ποτέ κανείς
για το αν τα 18 Γκραν Σλαμ
επηρεάζουν τη φιλία ή τη σχέση μας.
Νομίζω ότι το εξισορροπεί.
Σ' αυτόν τον τομέα, είμαστε ίσες.
Και μ' αρέσει αυτό.
Δεν βασίζεται σ' αυτό η φιλία μας.
Τώρα θα κοιμάμαι ήσυχη. Ευχαριστώ, Κρίσι.
Υποτιτλισμός: Αγγελική Πανοτάρα